**Veiledning: Presentasjoner (MNSEM Vår 2023)**

Den muntlige presentasjonen skjer gruppevis, det vil si at de som skriver samme oppgave i seminargruppen, presenterer hver sin del av seminaroppgaven muntlig i en gruppepresentasjon. Seminaroppgaven skrives og leveres individuelt. Hva er formålet med den muntlige presentasjonen?

* Gir en anledning til å samle og strukturere materiale, tanker, argumenter og spørsmål knyttet til seminaroppgaven.
* Gir øvelse i å presentere vitenskapelig materiale muntlig foran andre (medstudenter).
* Gir mulighet for å ta opp og få diskutert oppgaven sammen med de andre i seminargruppen før den individuelle veiledningen.
* Engasjere til diskusjon rundt oppgavetemaet/-ene i seminargruppen. Hvordan forbereder jeg meg til den muntlige presentasjonen? Hvilke metoder skal/bør jeg benytte?

**Krav**

* 8–10 min per student (jeg vil fortelle deg når du har nådd 8-min-merket og stoppe deg etter 10)
* Klart, grundig og nøyaktig svar på din del av oppgaven: jeg vil vurdere deg på disse tre kriteriene
* Still tre spørsmål til videre diskusjon i seminargruppen (dette kommer til slutt i presentasjonen).

**Hvordan komme i gang**

* Les om seminaroppgaven din på Mitt UiB / Canvas (Oppgaver → scroll ned til «Seminaroppgaver»). Det er aldri for tidlig å starte med å lese og skrive. Still meg spørsmål (bjorn.wastvedt@uib.no) eller spør på seminaret denne uke.
* Ta kontakt med presentasjonsgruppen din gjennom Mitt UiB / Canvas (Meldinger → Knapp for «Skriv ei ny melding» → «Vel Emne» (EXPHIL-MNSEM) → «Til» (og skriv inn navn).
* I presentasjonsgruppen, del opp del a, b, og c fra oppgaven: hvem skal presentere på hvilken del av seminaroppgaven? Når du skriver utkast og revidert essay jobber du alene, og du må svare alle tre delene. Hvis dere er to i presentasjonsgruppen, trenger dere ikke dekke alle tre delene.

Dere kan bruke de hjelpemidlene dere måtte ønske i presentasjonen: powerpoint, og/eller handout, og/eller manus, og/eller bare snakke ut fra punkter dere har forberedt, og/eller rollespill, osv.

Ikke nøl med å ta kontakt med meg for hjelp til avklaring!

**Veiledning: Oppgaveskriving (MNSEM Vår 2023)**

**Krav: du må . . .**

* Besvare (a), (b) og (c). *Ikke* spørsmål som brukes i introduksjonsteksten til at motivere oppgaven.
* 2700–3300 ord, bortsett fra litteraturliste. Skriv **kandidatnummer** og antall ord på første side.
* Bruk halvannen linjeavstand og 12 punkt Times New Roman eller lignende.
* Bruk kildehenvisninger (for eksempel, du må referere til Karlsens tekst når du forklarer hva hensiktsmessig omfang og avgjørbarhet er) og en litteraturliste.
* Gjør grundig bruk av hele **fordypningslitteraturen**. Der det er relevant, også **pensumlitteraturen**. Det er ingenting i veien for å bruke annen relevant litteratur.
* [Leveringsinstruks finner du her på Canvas!](https://mitt.uib.no/courses/40267/pages/arbeidskrav-og-viktige-datoer)

**Når oppgaven spør «Gjør rede for . . .»**

Her *forklarer* du en påstand hevet av en av våre forfattere. Før du skriver, tenk:

* Hva er påstanden?
* Hva er trinnene (begrunnelsen gitt) i argumentasjonen for påstanden?
* Hva er strukturen i disse trinnene?

Bruk helst en struktur som følgende:

* 1. setning: «I [navn på tekst] hevder [forfatter] at \_\_[påstanden]\_\_\_.»
* 2. setning (tesis): «[Forfatter] argumenterer for påstanden ved [1], [2], . . . og [x].»
* Nest(e) avsnitt: forklar trinnene i argumentasjonen din. Hvert (del)avsnitt må begynne med en emnesetning som angir avsnittets hovedpoeng. Emnesetningene tilsvarer [1], [2], . . . ovenfor.

**Når oppgaven spør «Diskutere . . .» eller «Ta begrunnet stilling til . . .»**

Her *presenterer du ditt argument* om en påstand hevet av en av våre forfattere. Før du skriver, tenk:

* Hva er påstanden og hva er argumentasjonen for påstanden? (som ovenfor)
* Hva er din tesis? Dvs.: hvordan argumenterer du mot eller for påstanden?
* Hva er trinnene i argumentasjonen din?

Bruk helst en struktur som følgende:

* 1. setning: «I [navn på tekst] hevder [forfatter] at \_\_\_[påstanden]\_\_\_.» [Evt. kort forklaring]
* 2. setning (tesis): «Jeg hevder at \_\_\_[tesis]\_\_\_.»
* 3. setning (sammendrag av argumentasjonen din): «Jeg vise dette ved å argumentere at «[1], [2], . . . og [x].»
* Nest(e) avsnitt: forklar trinnene i argumentasjonen din. Hvert (del)avsnitt må begynne med en emnesetning som angir avsnittets hovedpoeng. Emnesetningene tilsvarer [1], [2], . . . ovenfor.

|  |  |
| --- | --- |
| **Hvordan skrive godt** | **Hvordan revidere effektivt** |
| * Vær konsis. Eliminer ekstra ord. * Skriv tydelig, uten å bruke kompliserte ord eller lange setninger. * Skriv aldri en setning du aldri ville brukt verbalt. Skriv setninger som høres naturlig ut. * Gi eksempler, spesielt fra egen erfaring eller ting du er interessert i. | * La en venn lese essayet og fortelle deg hva som er vanskelig å forstå. * Les essayet høyt og korriger det som ikke høres bra eller naturlig ut. * Ikke nøl med å eliminere avsnitt, omorganisere deler eller skrive om. * Bruk stavekontroll. Sjekk mot kravene og oppgavespørsmål. * Ikke vent til siste minutt med å levere inn arbeidet ditt. Vær tidlig! |

**Diverse punkter**

* Teksten din må være ditt eget arbeid (ingen samarbeid). Du kan selvfølgelig søk opp ting på nettet, les gjennom Wikipedia-artikler, hent informasjon fra chatbots (e.g. ChatGPT), og så videre. Men alt dette er bare forberedelse for skrivingen selv—og det må være grundig og fullstendig sitert i pensumtekster. Bruk tekstene i pensum og i «Fordypningslitteratur»-listen.
* Jeg er helt og aldeles likeglade med, hvilken holdning dere inntager, når dere skal diskutere og ta begrundet stilling til en posisjon. Det avgjørende er, at dere kan vise hvordan forskjellige holdninger kan begrunnes og kan vise at dere er i stand til at forholde seg kritisk til forskjellige begrunnelser.
* Der forventes ikke noe omfattende diskusjon av definisjonsdelen – spørsmål (a) – i selve oppgavene (som tommelfingerregel bør definisjonsdelen fylde en side). Typisk vil det være mest naturlig, at (c) delen (diskusjonsdelen) er den lengste i oppgavene.
* Gjerne velg ut noen få argumenter som du vil diskuterer i dybden fremfor å gå gjennom mange argumenter uten å forklare dem ordentlig.

**Veiledning fra Canvas (se «oppgaveskriving» på forsiden i Mitt UiB / Canvas)**

**Hvordan leverer jeg oppgaven og utkastet?**

* Mens utkastet skal leveres i oppgavemappen i Mitt UiB, skal seminaroppgaven leveres i eksamensplattformen Inspera. Mer informasjon blir postet i Mitt UiB når det nærmer seg innlevering.
* Utkastet kan man levere i ulike redigerbare formater (.doc, .docx, .odt, .rtf, etc.), mens seminaroppgaven skal leveres som PDF.
* Seminaroppgaven merkes med kandidatnummer (ikke studentnr. eller navn) og antall ord på første side. Det er ikke nødvendig med forside og innholdsfortegnelse.
* Dobbeltsjekk at du har levert riktig dokument og at visningen ser fin ut.
* Dersom du får tekniske problemer ved innlevering eller blir forsinket pga. sykdom må du straks ta kontakt med ex.phil.-administrasjonen på epost til [exphil@uib.no](mailto:exphil@uib.no). Er problemene av teknisk art, legg samtidig ved oppgaven. Hvis det gjelder sykdom, må det dokumenteres med legeerklæring så snart som mulig og innen en uke fra innleveringsfristen.

**Hva skal jeg gjøre i oppgaven?**

* Alle oppgavene består av tre deler, A, B og C. Du skal besvare alle tre delene.
  + Eventuelle spørsmål som reises i innledningen til oppgaven skal du ikke Det er bare spørsmålene i A, B og C-delen av oppgaven som du skal besvare.
* I A-delen av oppgaven skal du sette opp en *regelgivende definisjon* og diskutere definisjonen ut fra kravene om *avgjørbarhet* og *hensiktsmessig omfang*.
  + For å besvare denne delen av oppgaven er det viktig at du har lest kap. 1 “Definisjoner” i Karlsen, G. (2015) *Språk og Argumentasjon*. Denne teksten er tilgjengelig i litteraturkiosken.
* I oppgaven skal du også *gjøre rede for* visse argumenter eller synspunkter med utgangspunkt i en eller flere tekster fra fordypningslitteraturen.
  + Når du *gjør rede for* argumenter eller synspunkter skal du bare forklare dem. Du behøver ikke å diskutere eller ta stilling til dem.
  + Det er viktig at du bare gjør rede for det som oppgaven ber deg om å gjøre rede for. Du skal ikke gjøre rede for deler av teksten som ikke er relevant for spørsmålene i oppgaven.
* I oppgaven skal du også *diskutere* og *ta begrunnet stilling* til en påstand eller et spørsmål med utgangspunkt i fordypningslitteraturen.
  + Når du *diskuterer* en påstand, skal du identifisere argumenter for og mot påstanden i fordypningslitteraturen.
  + Når du *tar begrunnet stilling* til påstanden, skal du gjøre rede for ditt standpunkt. Det er imidlertid viktig at du *begrunner* ditt standpunkt. Dette vil si at du forklarer hvorfor du inntar dette standpunktet, for eksempel ved å vise til styrker og svakheter i argumentene du har gjennomgått.

**Hvordan bør jeg strukturere oppgaven?**

* Oppgaven skal skrives som en sammenhengende tekst.
* Denne teksten skal bestå av en *innledning*, en *hoveddel* og en *konklusjon*.
  + *Innledningen* kommer først. I innledning bør du begynne med å kort beskrive temaet for oppgaven. Deretter bør du forklare hva du som skal skje videre i teksten, hva du skal gjøre. Dette er den viktigste delen av innledningen. Normalt vil ett lengre eller to kortere avsnitt være nok.
  + *Konklusjonen* kommer til slutt. Her du bør du oppsummere hva du har gjort og hva du har kommet fram til. Det bør ikke komme noen nye argumenter i konklusjonen. Normalt vil ett avsnitt være nok.
  + *Hoveddelen* utgjør resten av teksten. Det er her du skal svare på A, B og C-delen i oppgaven. Det er mest naturlig å begynne med å besvare A-delen, deretter B-delen og til slutt C-delen.
  + A-delen av oppgaven bør normalt ta minst plass. Du kan beregne ca. 1. side (12 punkt Times New Roman og halvannen linjeavstand) til denne delen av oppgaven.
  + Hvor mye plass du bør bruke på henholdsvis B og C-delen vil variere, men det vil normalt være en god idé å sette av mest mulig plass til den delen av oppgaven der du skal diskutere og ta begrunnet stilling. Dette er normalt C-delen.
* Du kan bruke underoverskrifter underveis, men det er ikke nødvendig. Hele teksten må henger sammen.

**Hvordan bør jeg behandle kildene?**

* Når du henter noe fra en kilde, må du henvise til den.
  + Det er ikke bare ved direkte sitat at du behøver en kildehenvisning.
  + Du finner mer informasjon om kildebruk [her](https://www.uib.no/student/49084/l%C3%A6r-deg-%C3%A5-bruke-kilder-riktig).
* Du bør for det meste unngå å bruke direkte sitat.
  + Du bør bare bruke direkte sitat når det er viktig å gjengi teksten ordrett.
  + Hvis du bruker direkte sitat, må du forklare hva som står i sitatet med egne ord.
* Du står fritt til å selv velge hvilket system for kildehenvisninger du vil bruke så lenge det tilfredsstiller kravene:
  + Du må bruke systemet på en konsekvent måte. Dette innebærer blant annet at du bør bruke det samme systemet for alle kildene og gjennom hele teksten.
  + Du må både ha kildehenvisninger i teksten og en litteraturliste til slutt.
  + Det må være lett å identifisere hvilken tekst du henviser til.
  + Du må også angi hvilken side (eller sider) i teksten du henviser til.
  + Hvis du ikke foretrekker et bestemt system, anbefaler vi at du bruker Harvard stilen. Du finner en oversikt over Harvard stilen og andre system for kildehenvisninger [her.](https://www.sokogskriv.no/referansestiler/)
* Du skal henvise til pensum og ikke til forelesningene eller ppt presentasjonen fra forelesningen.
  + Hvis det er ting fra forelesningene som ikke er i pensum kan du henvise til forelesningene.

**Hvordan bør jeg skrive?**

* Det beste er vanligvis å skrive enkelt. Det er vanligvis lurt å skrive korte setninger og å bruke enkle ord. Språket bør imidlertid ikke være muntlig.
* Du bør forklare ting på en slik måte at det kan forstås av en person som ikke har tatt Exphil. Dette innebærer at alle tekniske uttrykk fra Exphil eller ditt eget fagområde må forklares.
* Du kan gjerne bruke ord som “jeg.” Dette gjelder for eksempel når du skal beskrive hva du skal gjøre i oppgaven eller når du skal ta begrunnet stilling til et spørsmål.